b'\n_START_ARTICLE_\nIvan\n_START_SECTION_\nIzvor imena\n_START_PARAGRAPH_\nTako ime Ivan kot Janez izhajata iz gr\xc5\xa1kega imena \xce\x99o\xcf\x87\xce\xb1\xce\xbd\xce\xbd\xce\xb7\xcf\x82 (Joh\xc3\xa1nn\xc3\xaas), \xce\x99\xcf\x89\xce\xb1\xce\xbd\xce\xbd\xce\xb7\xcf\x82 (J\xc3\xb4\xc3\xa1nn\xc3\xaas), to pa iz hebrejskega Jehohannan, skraj\xc5\xa1ano Johann z nekdanjim pomenom\xc2\xa0\xc2\xbbJahve (to je Bog) je milostljiv, se je usmilil\xc2\xab. Ime je torej tefori\xc4\x8dno (to je, da ima sestavino Bog) in so ga prvotno dajali v zahvalo Bogu, ki jim je dal dolgo pri\xc4\x8dakovanega otroka.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Ivan: 22.043 Med vsemi mo\xc5\xa1kimi imeni pa je ime Ivan po pogostosti uporabe uvr\xc5\xa1\xc4\x8deno na 4. mesto.\n_START_SECTION_\nPriimki nastali iz imena\n_START_PARAGRAPH_\nIz imena Ivan in njegovih razli\xc4\x8dic so nastali \xc5\xa1tevilni priimki, npr.: Ivana\xc4\x8d, Ivanc, Ivan\xc4\x8d, Ivan\xc4\x8dek, Ivan\xc4\x8devi\xc4\x8d, Ivan\xc4\x8di\xc4\x8d, Ivanec, Ivanek, Ivaneti\xc4\x8d, Ivane\xc5\xbe, Ivani\xc4\x8d, Ivanjko, Ivan\xc5\xa1ek, Ivanj\xc5\xa1ek, Jovan, Jovanovi\xc4\x8d, Jovi\xc4\x8d, Juvanc, Vani\xc4\x8d, Vanku\xc5\xa1, Vanovi\xc4\x8d, Vanov\xc5\xa1ek in \xc5\xa1e mnoga druga.\n_START_SECTION_\nImena krajev\n_START_PARAGRAPH_\nPo imenu Ivan so v Sloveniji imenovani \xc5\xa1tevilni kraji kot npr.: Ivanci, Ivan\xc4\x8dna Gorica, Ivandol, Ivanja vas, Ivanje selo, Ivanji Grad, Ivanjkovci, Ivanjski Vrh, Ivanj\xc5\xa1e, Ivanj\xc5\xa1evski Vrh, Ivanovci in \xc5\xa1e druga.\n_START_SECTION_\nOsebni praznik\n_START_PARAGRAPH_\nV koledarju je ime Ivan zapisano skupaj z Janezom.'